《题刘正椿桂图》
明代·蓝智

灵椿丹桂人间少，又说君家报施深。三世传忠书满屋，一门积善杏成林。

功名谁似幽人志，廿旨宁违孝子心。野老久无城府迹，披图还欲远相寻。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。